**Mulțumesc**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mulțumesc

Și ai pus în mine acea sacră dorință,

de-a fi mereu mai bun decât cum sunt,

să nu mă las pătruns de neputință,

iar de durere, să nu scot vreun cuvânt!

De-a răutății soartă, eu să nu mă plâng,

ci s-o accept așa cum mi-este dată,

cum între dinți, m-ai învățat să strâng

când sunt lovit de-a vieții mele soartă!

Și m-ai învățat să rabd al vieții aprig joc,

când te-am văzut cum îi răbdai arsura,

tot de la tine știu, că-al vieții noastre foc,

este îmbrățișarea ce ne-a pătruns făptura!

Când îți vedeam ochii scăldați în lacrimi,

pe lângă tine, eu mă simțeam mărunt,

iar acum știu că tu răbdat-ai patimi,

ca să mă scoți pe mine din mormânt!

Și ai pus în mine acea sacră dorință,

de-a fi mereu mai bun decât cum sunt,

să nu mă las pătruns de neputință,

iar de durere, să nu scot vreun cuvânt!

Dar tu mi-ai dat un înger lângă mine,

să nu fiu singur pe-al vieții mele drum,

să mă oblojească, durerea să-mi aline

cu dulcea-i mângâiere, cu dulcele-i parfum!